stanford-oval/wikipedia huggingface dataset:
פושקין (עיר)

מבנה תחנת הרכבת צארסקויה סלו
העיר פושקין (ברוסית: Пушкин) היא יחידה מנהלית המהווה חלק מהעיר סנקט פטרבורג. בתוך העיירה נמצא מתחם צארסקויה סלו, וזה היה גם שמה של העיירה עד לשנת 1918. מאז 1937 העיר נושאת את שמו של המשורר הרוסי הנודע אלכסנדר פושקין, במלאת יובל המאה למותו.
בתחומי העיר עוברת מסילת הברזל סנקט פטרבורג - ויטבסק ובעיר תחנת הרכבת "צארסקויה סלו" הוותיקה ביותר ברוסיה (נחנכה באוגוסט 1837). העיר הוקמה כעיירת נופש ומעון הצארים הרוסיים כבר ב-1710 וכיום ארמונות הצאר מהווים חלק ממוזיאון "צארסקויה סלו". משנת 1808 מהווה לעיר.
היסטוריה > הקמת העיר

בתקופת השלטון השוודי בשנים 1906–1702 בשטח שהיום ניצב ארמון יקתרינה ניצבה אחוזה שוודית בשם "סאאסי מויס". במסמכים שוודים המקום תואר כ"צאריץ גוף" (Czaritz Gof). לאחר גירוש השוודים מהאזור על ידי פיוטר הגדול, השטח הוענק לידי מושל סנקט פטרבורג אלכסנדר מנשיקוב ומאוחר יותר לידי רעייתו של פיוטר, יקטרינה הראשונה. יום הקמת העיר נחשב ל-24 ביוני 1710. בשנים 1718–1724 נבנה ארמון אבן דו קומתי, עוצב גן רחב ידיים.
העיירה הפכה במאה ה-18 למעון הנופש הקיצי של צארי רוסיה ונקרא "צארסקויה סלו" (שמשמעותו, "כפר הצאר").
היסטוריה > מעון הצארים

בימי שלטונה של יליזבטה פטרובנה צארסקויה סלו הפכה לעיירת הנופש של המלוכה. בשנים 1740-1750 ארמונה הצנוע של יקטרינה הראשונה הפך לארמון מפואר. משנת 1751 עד 1756 שופץ ארמון יקטרינה בניצוחו של האדריכל ברתולמאו רסטרלי. ב-1755 הועבר לכאן חדר הענבר והורחב שטח הגן. נוספו פסלים והיכלות שונים ונבנה רחוב סדובאיה הצמוד לארמון ונבנו בתים בסגנון הבארוק.
היסטוריה > העיר

משנת 1808 עד 1832 שימש האדריכל השוודי ויליאם גסטה לאדריכל העיר. הוא תכנן את תוכנית האב לעיר וחילק את העיר לרבעים שחולקו לגנים וחצרות ונבנו ארבעה ככרות: ככר המסחר, ככר האדמיניסטרציה, ככר חצי גורן, וככר זנאמנסקאיה. אוכלוסיית העיירה סופיה הועברה לצארסקויה סלו עצמה ובשטחי העיר סופיה נבנה שדה צבאי וכנסיית סופיה הפכה לכנסייה של הצבא.
בשנת 1817 העיר הכילה 15 רחובות ו-354 מבני אבן והאוכלוסייה עמדה על כ-4,000 איש. בשנת 1820 פרצה שרפה גדולה ונבנו לאחר מכן מבנים בסגנון קלאסי. בשנים 1811–1843 בארמון יקתרינה פעל ליציום ובו חי אלכסנדר פושקין (בשנים 1811-1817).
ב-1837 נחנכה תחנת הרכבת הראשונה באימפריה הרוסית. ב-1855 היו בעיר 44 רחובות וסמטאות, 10 כנסיות וקתדרלות, 400 בתים, 3 בתי חולים צבאיים ובית ספר דתי לבנות. העיר קיבלה רשת טלפונים (שהייתה אחת הראשונות ברוסיה) וב-1887 זו הייתה העיר הראשונה באירופה שחוברה כולה לחשמל. בעיר חיו 14 אלף איש ופעלו בה עירייה, מחלקת משטרה ושני גדודי כיבוי.
ב-1905 ארמון אלכסנדר הפך למעון המרכזי של הצאר ניקולאי השני, ובמהפכת פברואר 1917 כאן הוא גם נכלא והוחזק במאסר בית עם משפחתו עד לשילוחם לטובולסק. בשנים 1902—1908 נבנו צינורות מים ותעלות ביוב.
ב-1909 מנתה העיר 30 אלף תושבים והיו בה 19 מוסדות חינוך. ב-1911 נחנך קו האוטובוס הראשון וב-1914 נחנכה תחנת רדיו וטלגרף.
תוכנית העיר וסביבותיה.
מתוך אטלס צארסקויה סלו משנת 1858
תוכנית העיר צסארסקויה סלו, ליטוגרפיה משנת 1915.
היסטוריה > בתקופה הסובייטית

לאחר מהפכת אוקטובר, ב-1918 מתחם ארמונות הצאר הולאם והארמונות הפכו למוזיאונים. במהלך מלחמת האזרחים ברוסיה העיירה החליפה ידיים מדי מספר חודשים (באוקטובר 1919 נכבשה על ידי הצבא הלבן), אך מנובמבר 1919 שלט בה הצבא האדום.
ב-19 באוגוסט 1936 העיר הפכה לחלק ממועצת לנסובייט והיוותה לחלק מהעיר לנינגרד.
ב-10 בפברואר 1937, במלאת 100 שנה למותו של המשורר הלאומי הרוסי אלכסנדר פושקין, שהיה חניך הליציום המקומי, העיר שינתה את שמה ל"פושקין" (Пушкин). ב-10 ביוני 1939 פוצצה קתדרלת יקתרינה.
במהלך מלחמת העולם השנייה היישוב נכבש על ידי הנאצים ב-18 בספטמבר 1941 ולארמונות והפארקים נגרם נזק רב (בין השאר נאצים שדדו את חדר הענבר המפורסם). שחזור חלק מהארמונות לא הסתיים עד היום. בעת הכיבוש הנאצי, באוקטובר 1941, הובאו מאות גברים, ילדים ונשים יהודים אל הפארק בארמון יקטרינה ונורו למוות. העיר נכבשה על ידי הצבא האדום ב-24 בינואר 1944 במהלך מבצע בפיקודו של א. חאזוב.
עבודות השיקום והשחזור החלו כבר בשנת השחרור, החל משנת 1944. ב-1946 נפתחו מחדש הפארקים וב-1959 נפתחו ששת האולמות הראשונים ששוחזרו בארמון הגדול, אם כי עבודות השיקום נמשכו במשך עשורים רבים לאחר מכן. הליציום נחנך מחדש ב-1949 (וב-2003 אף נחנך חדר הענבר מחדש, ששוחזר מאפס על פי תצלומים שהיו קיימים).
בשנים 1950—1960 נבנו מבני מגורים חדשים. בחלק המזרחי של העיר ובאזור העיירה סופיה נחנכו מפעלי תעשייה וב-1960 נחנך פסל לזכר ולדימיר לנין בחצר המסחר. ב-9 במאי 1960 בשדרות הסובייטים (כיום שדרות סופיה) נחנך פסל לזכר הקומוניסט הגרמני ארנסט טלמאן. בשנות השמונים של המאה העשרים נחנכו רבי קומות ברובע קוזמינו, שבצפון העיר.
ב-1975 נערך שיפוץ בתעלות הביוב והצנרת בעיר (עבודות שבוצעו לאחר מכן שוב בשיתוף פעולה עם שוודיה ופינלנד גם בשנים 1999—2005).
היסטוריה > לאחר התפרקות ברית המועצות

עם תחילת הפרסטרויקה נערכו בפושקין בחירות למועצת בשנת 1989, ובהן ולדימיר חודירב נבחר לנציג העיר במועצת נבחרי העם.
העיר מארחת מדי שנה ב-24 ביוני פסטיבלים לציון יום הקמת העיר והחל משנת1995 נערך פסטיבל צארסקויה סלו הבינלאומי.
ב-24 ביוני 2010 העיר חגגה 300 שנה להיווסדה.
באפריל 2004 נהרס פסל לנין ובמקומו ב-7 בדצמבר 2006 הונחה אבן פינה לקתדרלת יקתרינה המחודשת. בניית הקתדרלה מחדש הושלמה בחגיגות ה-300 לעיר ב-2010.
ב-6 בדצמבר 2010 הוחרב פסל אחר של לנין שניצב ברחוב מלאיה בעיר.
פוליטיקה וממשל

בהתאם לצו נשיאותי מאוקטובר 1993 של נשיא רוסיה בוריס ילצין מועצת נבחרי העם הסובייטית חדלה להתקיים והממשל המקומי בעיר פושקין היה נתון בידי מינהל העיר סנקט פטרבורג עד לארגון מחדש בספטמבר 1997. ב-27 בספטמבר 1997 נערכו הבחירות למועצה העירונית, שנקראת בשם המועצה המוניציפלית של פושקין (Пушкинский муниципальный Совет) ומורכבת מ-20 חברים שנבחרים על פי מחוזות הבחירה. ב-1 במרץ 2009 נערכו הבחירות למושב הרביעי של המועצה, שהורכבה מ-18 חברי מפלגת רוסיה המאוחדת, חבר אחד מטעם רוסיה הוגנת וחבר נוסף שהיה מועמד עצמאי.
ראש העיר נבחר בהצבעה חשאית מבין 20 החברים במועצה.
העיר מהווה חלק מרובע פושקין של סנקט פטרבורג.
אתרים בעלי עניין > צארסקויה סלו > פארק יקתרינה

פארק יקתרינה בצארסקויה סלו, הוא שטח הגן שלמרגלות הארמון ושטחו 107 הקטר. נקרא על שם יקתרינה הראשונה.
| 0 | 1 | 2 | 3 |
| --- | --- | --- | --- |
 
| ארמון יקתרינה   | היכל ארמיטאז'   | גלריית צ'ארלס קמרון   | בית האדמירליות   |
אתרים בעלי עניין > צארסקויה סלו > ארמון יקתרינה הגדול

ראשית הארמון בשנת 1717, עת הזמינה הצארית יקטרינה הראשונה את האדריכל הגרמני יוהאן-פרידריך בראונשטיין לתכנן עבורה ארמון קיץ. בשנת 1773 הורתה הקיסרית אנה לאדריכלים מיכאיל זמצוב ואנדריי קוואסוב להרחיב את הארמון. בתה, הקיסרית יליזבטה חשבה שהארמון מיושן ואינו נוח ובמאי 1752 הורתה לאדריכל החצר באותה עת, ברתולומאו רסטרלי להרוס את המבנה ולהקים במקום ארמון חדש, רחב ידיים, בסגנון הרוקוקו.
עבודות הבנייה נמשכו כארבע שנים, וב-30 ביולי 1756 נחנך הארמון, שאורך חזיתו 325 מטרים. פארו של הארמון נועד להדהים את המבקרים בו. נעשה שימוש בלמעלה מ-100 ק"ג זהב לעטר את המבנה. בחזית הארמון הוקמו גנים רשמיים בסגנון צרפתי, אשר תוכננו כך שבמרכזם יהיה ביתן הארמיטז' - ביתן בצבע כחול-לבן שתוכנן על ידי זמצוב בשנת 1744, ושופץ על ידי רסטרלי ב-1749.
אתרים בעלי עניין > צארסקויה סלו > פארק אלכסנדר

| 0 | 1 | 2 | 3 |
| --- | --- | --- | --- |
 
| פארק אלכסנדר   | הכפר הסיני   | פאביליון ארסנל   | פאביליון המגדל הלבן   |
אתרים בעלי עניין > צארסקויה סלו > ארמון אלכסנדר

הארמון הוקם כארמון נופש קיסרי ביוזמת הצארינה יקטרינה הגדולה עבור נכדה האהוב (ולימים קיסר רוסיה) הצאר אלכסנדר הראשון. הארמון הוקם לרגל נישואיו של אלכסנדר לדוכסית הגדולה ילזביטה אלכסייבנה (הנסיכה לואיז מרי אוגוסט מבאדן). המבנה תוכנן בסגנון נאו-קלאסי על ידי האדריכל ג'קומו קברנגי ונבנה בין השנים 1792–1796. אלכסנדר השתמש בארמון כארמון קיץ במהלך שלטונם של סבתו ואביו, הצאר פאבל הראשון אולם עם עלייתו לשלטון עבר להתגורר בארמון יקטרינה הסמוך.
הארמון ידוע בכך ששימש את הצאר ניקולאי השני בשנת חייו האחרונה. הארמון היה הארמון החביב על הצאר ניקולאי השני ורעייתו אלכסנדרה מהסה. בעקבות אירועי יום ראשון העקוב מדם במהפכת 1905 החליטה משפחת המלוכה לעזוב את ארמון החורף אשר נחשב בעיניהם כאתר מסוכן, ולהפוך את ארמון אלכסנדר למשכנם הרשמי. לצורך זה עוצב מחדש חדר הנשפים הדו קומתי והפך לחדר האדר [1] ונבנה חדר עבודה חדש[2] וכן נוספו חדרים עבור ילדיו של ניקולאי השני בקומה השנייה של המבנה. אלכסנדרה, ואדריכלה מלצר בחרו לעצב את הארמון בסגנון אר-נובו שנחשב בקרב האצילים כעיצוב המאפיין את מעמד הביניים. תקופת מלחמת העולם הראשונה וראשית המהפכה הרוסית התגוררו בני משפחת המלוכה הצארית בארמון. פייר גיליאר, מורהו של הצארייביץ' (יורש העצר) אלכסי ניקולאביץ', כתב בזכרונותיו שהמשפחה חיה בארמון בפשטות. בני המשפחה אכלו בחדר האוכל מבלי הגשת האוכל בעזרת משרתים, ולמעט אירועים רשמיים מועטים חיו חיים פשוטים מבלי לפעול לפי כללי הטקס הפורמליים. ב-2 במרץ 1917 ויתר ניקולאי השני על כס המלוכה, ו-13 ימים לאחר מכן שב להתגורר בארמון אלכסנדר כ"קולונל רומאנוב". משפחת המלוכה התגוררה במספר חדרים בארמון תחת מעצר בית, כאשר משמר מונע מהם לעזוב את הארמון. אלכסנדר קרנסקי עצמו, ראש ממשלת רוסיה, קבע את ההגבלות על המשפחה הקיסרית - בין היתר הוא דרש את בידוד המשפחה מהעולם החיצון, שמירה צמודה עליהם בהיותם בארמון או בעת טיוליהם בפארק של הארמון, ובדיקת כל המכתבים הנשלחים והיוצאים מן הארמון.
בראשית מלחמת העולם השנייה פונו מהארמון יצירות האמנות שבו והרהיטים היקרים שהיו בו מחשש לפגיעה בהם על ידי צבא גרמניה הנאצית. הרהיטים והיצירות שנותרו בארמון הוחבאו במרתפי הארמון ונאטמו. בתקופת מלחמת העולם שימש הארמון כמפקדה עבור הצבא הגרמני התוקף את סנקט פטרבורג, וגן הארמון הפך לבית קברות עבור חיילי ה-SS. האוספים ההיסטוריים והרהיטים שהיו בארמון נבזזו או נהרסו. כאשר הצבא הגרמני החל בנסיגתו, ארמונות טצארסקויה סלו הועלו באש, אולם ארמון אלכסנדר עצמו לא נשרף. לאחר תום המלחמה שימש הארמון כמחסן עבור יצירות האמנות שהוחזרו לאזור במהלך שיפוצי הארמונות האחרים. לאחר המלחמה שימש הארמון כבית יתומים, והילדים שהתגוררו בו גרמו נזק רב לחדרי המשפחה המלכותית בקומה השנייה של המבנה.
כיום ארמון אלכסנדר סגור לציבור. בקיץ 1997 נפתחה באחד מאגפי הארמון תערוכה קבועה ומוצגים לציבור חדרים בודדים כדוגמת חדר קבלת הפנים, חדר העבודה של ניקולאי השני וחדר העבודה של רעייתו. בארמון מוצגת תערוכת תלבושות של המשפחה הקיסרית וכן תערוכת כלי נשק. בחדר העבודה המשוחזר מוצג דיוקנו של אביו של ניקולאי השני, מעשה ידי הצייר ולנטין סרוב. עבודות השיקום והשיפוץ של הארמון לצורך השבתו לפארו מהתקופה הקיסרית ופתיחתו כמוזיאון טרם הסתיימו.
אתרים בעלי עניין > פארקים ואתרים נוספים

פארק באבלוב, שטחו 268,8 הקטר.
הפארק המבודד, שטחו 100 הקטר.
פארק פרם.
פארק בופר. מארח מדי שנה את פסטיבל צארסקויה סלו הבינלאומי.
הארמון הנוסף.
ארמון הנסיכה אולגה פאליי
אחוזת קוצ'וביי. שימשה כביתו של ויקטור קוצ'וביי. כיום מאכלסת את המרכז לחינוך מנהיגים בחסות משרד החינוך הרוסי
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
 
| הארמון הנוסף   | בית המסחר. תצלום משנת 1897  | ארמון אולגה פאליי   | מוזיאון פושקין   | שערי מוסקבה   | בית המסחר   | רחוב סדובאיה בעיר   | כנסיית סרגיוס רדונז'   |
השכלה וספורט

בעיר פועלת אוניברסיטת סנקט פטרבורג לחקלאות (Санкт-Петербургский государственный аграрный университет) ואוניברסיטת לנינגרד הממלכתית של שם פושקין (Ленинградский государственный университет имени А. С. Пушкина) שהוקמה כמכון פדגוגי של מחוז לנינגרד ב-1992
משנת 2009 בעיר פועל מועדון הכדורגל צארסקויה סלו המתמודד באליפות העיר סנקט פטרבורג ובית ספר לספורט. ב-2010 הוקמה גם קבוצת הכדורסל "צארסקויה סלו".
ערים תאומות - ערים אחיות

דנמרק אולבורג, דנמרק
מקדוניה ביטולה, מקדוניה
בלארוס נובופולוצק, בלארוס
גרמניה פרנקנטאל, גרמניה
גרמניה זרבסט/אנהלט, גרמניה
ארצות הברית ווסטר, מסצ'וסטס, ארצות הברית
ארצות הברית קלאמאזו, מישיגן, ארצות הברית
צרפת ורסאי, צרפת
מולדובה מחוז אונגני, מולדובה
רומניה טולצ'אה, רומניה
קזחסטן סמיי, קזחסטן
יוון רתימנו, יוון
יפן אוגאנו, יפן
ספרד טרגונה, ספרד
איטליה מנטובה, לומברדיה, איטליה
הערות שוליים

↑  "Октябрьская железная дорога — филиал ОАО «Российские железные дороги» проводит открытые конкурсы". Гудок.
↑  "Список отделений почтовой связи по г. Санкт-Петербургу". УФПС Санкт-Петербурга и Ленинградской области — Филиал ФГУП Почта России. אורכב מ-המקור ב-2011-01-01. נבדק ב-2018-04-19.
↑  כך לפי הספר "לנינגרד: מורה נבוכים" ("Ленинград: Путеводитель"), בהוצאת לניזדאט (Лениздат) משנת 1973
↑  Гесте Вильям (Василий Иванович) (William Hastie), 300online
↑  Царское Село — город Пушкин. Блистательное предместье Санкт-Петербурга, www.pushkin-town.net
↑  Справочник истории административно-территориального деления Ленинградской области
↑  Отведение и очистка сточных вод СПб. / Гос. унитар. предприятие Водоканал Санкт-Петербурга; Под общ. ред. Ф. В. Кармазинова. СПб., 2002. С. 359—364
↑  "Выборы народных депутатов СССР 1989 г." Колпино-СИТИ. אורכב מ-המקור ב-2011-08-18. נבדק ב-2018-04-19.
↑  "Пресса Царского Села". www.pushkin-town.net. אורכב מ-המקור ב-2012-04-22. נבדק ב-2018-04-19.
↑  Указ о подготовке к 300-летию Президент России
↑  Воссоздание собора Программа воссоздания собора Святой Екатерины
↑  "Быть или не быть собору в Пушкине?". АСН-инфо & Строительный Еженедельник. אורכב מ-המקור ב-2011-08-18. נבדק ב-2018-04-19.
↑  "Итоги муниципальных выборов 2009 года".
↑  "Итоги муниципальных выборов 2009 года". אורכב מ-המקור ב-2010-06-20. נבדק ב-2018-04-19.
↑  "Бондаренко Николай Леонидович". Администрация Санкт-Петербурга. אורכב מ-המקור ב-2014-05-10. נבדק ב-2014-04-21.
↑  "О назначении главы местной администрации муниципального образования город Пушкин". אורכב מ-המקור ב-2010-06-20. נבדק ב-2018-04-19.
| --- | --- |
בקרת זהויות :  NLI: 987007562183705171  GND: 4103454-5  LCCN: n81053831  MusicBrainz: 439ce8c2-b0de-48bc-a0b4-7f7cce5bb4ee  NKC: ge139365  VIAF: 140727552   WorldCat (עם VIAF): 140727552 
יבגני לנסרה. הצארית יליזבטה פטרובנה בצארסקויה סלו. ציור גואש. 1905
צארסקויה סלו. מראה כללי.
איגרת משנת 1904
טקס קבלת פנים לקיסר רוסיה ניקולאי השני בכנסיית פיודור בעיר. תצלום משנת 1912.
פארק יקטרינה בעיר פושקין. שנת 1939.
מרכז העיר, יוני 2008
סמל עיריית פושקין, 2010
מבנה הליציום
פרידריך בונטה

| --- | --- |
אין תמונה חופשית
 לידה:  19 באוקטובר 1896 פוטסדאם, הקיסרות הגרמנית הקיסרות הגרמנית
 פטירה:  10 באפריל 1940 (בגיל 43) נרוויק, נורווגיה נורווגיה
 מדינה:  הרייך הגרמני 
 השתייכות:  הצי הגרמני הקיסרי הצי הגרמני הקיסרי   רייכסמרינה רייכסמרינה   קריגסמרינה קריגסמרינה
 תקופת הפעילות:  1914–1940 (כ־26 שנים)
 דרגה:   קומודורה
 פעולות ומבצעים
 מלחמת העולם הראשונה  מלחמת העולם השנייה
 עיטורים
 צלב האבירים של צלב הברזל  אבזם צלב הברזל  צלב הכבוד  מדליית השירות הארוך בוורמכט 
 
פרידריך בונטה (בגרמנית: Friedrich Bonte;‏ 19 באוקטובר 1896 – 10 באפריל 1940) היה קומודורה גרמני אשר נהרג במהלך המערכה על נרוויק במלחמת העולם השנייה.
ביוגרפיה

בונטה נולד בפוטסדאם ב-19 באוקטובר 1896. עם פרוץ מלחמת העולם הראשונה הוא התגייס לצי הקיסרי הגרמני. ב-3 ביולי 1916 הוא הועלה לדרגת לויטננט צור זי. עם תום המלחמה, צומצם הצבא הגרמני ל-100,000 איש, ולפיכך בונטה סולק מהשירות. הוא הצטרף לבריגדת ארהארדט - מיליציית ימין קיצוני, ויחד עמה לחם כנגד הרפובליקה הסובייטית הבווארית. באפריל 1920 פורקה הבריגדה, ובונטה הצטרף לרייכסמרינה בדרגת אובר-לויטננט צור זי.
ב-1 באפריל 1926 הוא הועלה לדרגת קפיטן-לויטננט. ב-1 בספטמבר 1933 הוא הועלה לדרגת קורבטנקפיטן. ב-1 באפריל 1937 הוא הועלה לדרגת פריגטנקפיטן. ב-1 בנובמבר 1938 הוא מונה למפקד שייטת המשחתות ה-2 וב-1 באפריל 1939 הועלה לדרגת קפיטן צור זי. ב-24 באוקטובר של אותה שנה הוא מונה למפקד ספינות הטורפדו של הקריגסמרינה. כעבור יומיים הוא מונה למפקד המשחתות של הצי. ב-10 בפברואר 1940 הוא הועלה לדרגת קומודורה.
בונטה נבחר לפקד על "קריגסמרינגרופה 1", קבוצה מיוחדת של כלי שיט אשר נועדה לקחת חלק בפלישה לנורווגיה. על קריגסמרינגרופה 1 הוטל לכבוש את עיר החוף האסטרטגית נרוויק. בונטה ואנשיו הצליחו להשמיד שתי משחתות של הצי הנורווגי ולהנחית בעיר כוחות גבירגסייגר בפיקודו של אדוארד דיטל. יום למחרת, הופיעו בנרוויק חמש משחתות של הצי הבריטי בפיקודו של ברנרד וורברטון-לי. הבריטים הצליחו להפתיע את הגרמנים והטביעו את המשחתות "אנטון שמידט" ו"וילהלם היידקאמפ". על סיפונה של הו"וילהלם היידקאמפ" נמצא גם בונטה, שמת במקום.
על שמו של בונטה, נקראו רחובות בווארל, וילהלמסהאפן ומגדבורג. שם הרחוב במגדבורג שונה לאחר המלחמה, אך שני הרחובות האחרים נקראים על שמו עד ימינו.
פציאס

פאציאס הוא תכונה חזותית של סלעים, שמתארת מרקם או תבנית.
במילים פשוטות, הפציאס של הסלע הוא הפנים שלו, ועל פי הפציאס ניתן לזהות סלע, גם מבלי לערוך לו בדיקות כימיות או בדיקות אחרות.
סלעים מוגדרים על פי המינראלים העיקריים שלהם, כאשר באופן כללי, המינראלים האלו אינם חייבים להיות רוב המרכיבים של הסלע, אלא המרכיבים המובהקים והמשמעותיים שלו, לכן ההגדרה של הסלע אינה בהכרח כימית או מינרלית, אלא יותר מתייחסת למראה מסוים.לשם כך מוגדר "פציאס", כלומר מין או גזע של סלע, כאשר ייתכן שסלעים בעלי פציאס דומה, יהיו בעלי תכונות או תכולות משתנות, אך עדיין ישמרו על אותו המראה.
בדרך כלל, משתמשים בפאציאס לאפיין סלעי משקע או סלעים מותמרים.
בסלעי יסוד, האפיון הזה פחות נדרש, כי בדרך כלל סלעי יסוד מופיעים בכמויות גדולות, על פני שטח נרחב ושומרים על הרכב דומה.
דוגמה לפאציאס בסעי משקע WAKESTONE שהוא סלע שעשוי כמעט  כולו מבוץ  קרבונטי ואין בתוכו כמות משמעותית של מינרלים פרט לקלציט וגם אין בו כמות משמעותית של רכיבים שלדיים בעלי צורה אופיינית.
דוגמה לפאציאס של סלעים מותמרים - אקלוגיט - סלע שעשוי מגבישים גדולים בצבעי ירוק וכתום.
דיאגרמה המראה את סוגי הפציאס השונים של סלעים מותמרים. בדיאגרמה הזו ניתן לראות את האקלוגיט כמאפיין התמרה בטמפרטורה ולחץ גבוהים
פרידריך בודיקר

| --- | --- |

 לידה:  13 במרץ 1866 קאסל, נסיכות הבוחר מהסן נסיכות הבוחר מהסן 
 פטירה:  20 בספטמבר 1944 (בגיל 78) ברלין, גרמניה הנאצית גרמניה הנאצית 
 מדינה:  הרייך הגרמני 
 השתייכות:  הצי הקיסרי הגרמני הצי הקיסרי הגרמני
 תקופת הפעילות:  1884–1919 (כ־35 שנים)
 דרגה:  ויצה-אדמירל
 פעולות ומבצעים
 מלחמת העולם הראשונה  קרב יוטלנד
 עיטורים
 אביר דרגה שנייה במסדר העיט האדום  מסדר אלברט 
 
פרידריך בודיקר (בגרמנית: Friedrich Boedicker;‏ 13 במרץ 1866 – 20 בספטמבר 1944) היה ויצה-אדמירל של הצי הקיסרי הגרמני במהלך מלחמת העולם הראשונה.
ביוגרפיה

בודיקר נולד ב-13 במרץ 1866 בקאסל, ולאחר שסיים את לימודיו בתיכון בשנת 1884, הצטרף לצי הקיסרי הגרמני ועבר את ההכשרה הרגילה להיות קצין ימי. הוא שירת הן על סיפון ספינות שונות והן בתפקידי מטה. בתור קפיטן-לויטננט, הוא קיבל את הפיקוד על הסיירת הקלה פראונלוב באוקטובר 1907 וקודם לפריגטנקפיטן זמן קצר לאחר מכן. בינואר 1908 הוא הפך למפקד הסיירת הקלה שטטין, שהחליפה את הפראונלוב בכוחות הסיור ועליה פיקד עד ספטמבר 1908. מ-17 ביוני עד 8 באוגוסט 1908, הוא ליווה את היאכטה הקיסרית הוהנצולרן עם השטטין במהלך השייט לנורווגיה ובביקור בסטוקהולם. מספטמבר 1910 עד ספטמבר 1913 פיקד על אוניית המערכה שלזוויג-הולשטיין כקפיטן צור זי.
במהלך מלחמת העולם הראשונה, הוא פיקד על סיירות המערכה של קבוצת הסיור הראשונה במהלך הפגזת ירמות' ולואוסטופט חודש לפני קרב יוטלנד, עקב חופשת מחלה של פרנץ פון היפר. בודיקר ידוע אולי בעיקר בשל היותו נוכח בקרב יוטלנד, שם ירו ספינות של קבוצת הסיור השנייה שלו כמה מהיריות הראשונות של הקרב.
בסתיו 1916, מ-2 בספטמבר עד 14 באוקטובר, פיקד בודיקר פעם נוספת על קבוצת הסיור הראשונה בהיעדרו של היפר, ומ-15 באוקטובר הוא היה סגן מפקד על קבוצת הסיור הראשונה. קונטר-אדמירל לודוויג פון רויטר החליף אותו בתפקיד זה ב-22 בינואר 1918, כאשר בודיקר, שהיה כעת ויצה-אדמירל, מונה לראש השייטת ה-I של צי הים הפתוח והניף את דגלו על אוניית המערכה הגדולה אוסטפריזלנד. הוא החזיק בתפקיד זה עד תום המלחמה. ב-23/24 באפריל 1918 השתתפה השייטת שלו בגיחה האחרונה אל הים הצפוני של צי הים הפתוח.
באוגוסט 1918 מונה בודיקר למפקד מבצע שוסשטיין, שמטרתו הייתה לכבוש את מסילת הרכבת מורמן בקרליה. בודיקר החל בהכנות לכך ב-12 באוגוסט על ידי פינוי מוקשים בגישה למפרץ פינלנד. הוא עצמו יצא עם הצוות שלו בסיירת הקלה שטרלזונד דרך ליבאו, רוואל, הלסינקי, נארווה והונגרבורג ל-Borkö Sund על מנת לכוון את ההכנות בזמן שהחזיק את אוניות המערכה שלו בקיל בכוננות. עם זאת, המבצע נדחה באופן זמני בשבוע הראשון של ספטמבר בגלל המצב הלא ברור בחזית המזרחית, ובודיקר חזר לווילהלמסהאפן עם השטרלזונד. ב-27 בספטמבר ננטש המבצע סופית.
ב-2 באוקטובר, השייטת הראשונה של בודיקר הייתה מוכנה לקלוט את הצוללות של פלנדריה. ב-3 בנובמבר, לאחר שננטשה פקודת הצי מ-24 באוקטובר 1918, הוביל בודיקר את השייטת לתוך שפך האלבה והיא עגנה ברונסבוטל. ב-6 בנובמבר ערכו מלחים מרד ומועצת חיילים השתלטה על הפיקוד. ב-9 בנובמבר חזרה השייטת לווילהלמסהאפן, שם ראתה את סוף המלחמה ב-11 בנובמבר. ספינות השייטת פורקו מנשקם עד השבוע הרביעי של נובמבר, ופיקוד השייטת פורק ב-27 בנובמבר.
מ-28 בנובמבר 1918 הועמד בודיקר לרשות ראש התחנה הימית של הים הצפוני ומזכיר המדינה של משרד הצי של הרייך, ולאחר מכן שוחרר מתפקידו ב-17 במרץ 1919. לאחר מכן התגורר בודיקר בקאסל עד מותו ב-20 בספטמבר 1944.
צ'אודר צדפות

| --- | --- |

צ'אודר צדפות בסגנון רוד איילנד, מעוטר בעלי פטרוזיליה קצוצים
 
 מאכלים
 סוג:  מרק דגים, מזון, clam dish 
 מוצא:  ארצות הברית 
 מרכיבים עיקריים:  קלאם 
 
צ'אודר צדפות (באנגלית: Clam chowder) הוא מרק המכיל ציר וצדפות. פרט לצדפות נהוג להוסיף למרק גם חתיכות תפוח אדמה ובצל המטוגן קלות בשומן. רצועות גזר או סלרי מוספות לעיתים. כמו כן לעיתים מוסיפים פטרוזיליה או עלי דפנה לצורכי עיטור המנה והוספת טעם.
צ'אודר דגים בסגנון ניו אינגלנד, היא וריאציה על המרק המקורי, שלה מוסיפים כמות נכבדת של חלב או שמנת. יש הטוענים, שבשנים האחרונות המרק מכיל יותר ויותר חלב כתוצאה מהתיירות בניו אינגלנד, בעוד שהמנה המקורית צלולה בהרבה ממה שנהוג להגיש היום. לפי הטענה, תיירים שנרתעים ואינם רגילים לטעם הצדפות ופירות הים שבמנה מעדיפים את המנה עם יותר חלב. בעבר היה נהוג במסעדות להגיש את המרק עם השמנת בצד והסועד היה מוסיף כראות עיניו, מנהג זה אינו שכיח עוד.
צ'אודר דגים בסגנון מנהטן, הוא וריאציה של המרק המקורי שלה מוסיפים עגבניות ליצירת צבע אדום ולקבלת טעם נוסף. משנת 1890 נקראה המנה "צ'אודר דגים בסגנון קוני איילנד", או "צ'אודר דגים בסגנון שוק הדגים פולטון". הכינוי מנהטן הודבק למנה רק בתחילת המאה ה-20. מסעדות בדרך כלל מגישות את הצ'אודר בסגנון מנהטן או בסגנון ניו-אינגלנד, אך לא בשניהם.
המנה "צ'אודר דגים" דומה ל"צ'אודר צדפות" אך את מקומן של הצדפות מחליפים חתיכות דג, פעמים רבות בקלה. למנה מוסיפים שמנת, תירס ולפעמים בצל.
"קרקרי צדפות" המוגשים כתוספת למרק
קרקרים קטנים ומלוחים בעלי שש צלעות, הנקראים "קרקר צדפות" מוגשים בדרך כלל בתוספת למנת המרק. בארצות הברית, מוגש צ'אודר בסגנון ניו אינגלנד בקערות העשויות לחם שאור, במיוחד בסן פרנסיסקו שבה המנה פופולרית בקרב תיירים ונחשבת כ"מנה מקומית" מאז 1849.
צ'ושו

| --- | --- |


 היסטוריה
 תאריכי הקמה:  1600 
 תאריכי פירוק:  29 באוגוסט 1871 
 ישות יורשת:  יאמגוצ'י 
 
צ'וֹשוּ (ביפנית: 長州藩) היה האן פאודלי בתקופת אדו, במקום בו שוכן היום מחוז ימאגוצ'י. ההאן מילא תפקיד חושב בהדחת שוגונות טוקוגאווה בסוף תקופת אדו, ותושבי ההאן היו ממובילי רסטורציית מייג'י.
היסטוריה

שליטי האן צ'ושו היה צאצאיו של המצביא מתקופת סנגוקו מוטונארי מורי. לאחר מותו התמנה נכדו, טרומוטו מורי, לדאימיו של ההאן ובא בברית עם טויוטומי הידיושי, ברית שהתבררה בהמשך כטעות. לאחר שהביס טוקוגאווה איאיאסו את צבאו של טויוטומי בקרב סקיגהארה ב-1600 נאלץ מורי לעזוב את מקום מושבה המסורתי של משפחתו באקי ולעבור למחוז נאגטו (שהיה ידוע גם כצ'ושו) ולוותר על רבים מנכסיו.
שבט מורי ראה בגזירה זו בגידה בשבט, ומנקודה זו ואילך מיצב עצמו האן צ'ושו כגורם אנטי-טוקוגאווה. עמדה זו השתרשה במסורת ההאן, ובפגישות ראש השנה החדשה נהגו נציגי ההאן לשאול את הדאימיו האם הגיעה העת להדחת השוגונות, והוא נהג לדחות את ההצעה בטענה שהממשל עדיין חזק.
מסורת זו הפכה למציאות 260 מאוחר יותר כשחבר ההאן להאן סצומה ולחברי אצולה במטרה להדיח את השוגון. הם הובילו את המאבק כנגד צבאות השוגון-לשעבר במלחמת בושין, הביסו אותם והשיבו את השלטון לקיסר. בזכות ברית זו בין שני ההאן, נהנו ילידי המחוזות מהשפעה פוליטית וחברתית בתקופת מייג'י, ובנוסף, היוו צבאות צ'ושו וסצומה את השלד עליו נבנה הצבא היפני הקיסרי.
פוליטיקה

בירת ההאן הייתה העיר האגי, והשליטה עליו נותרה בידי שבט מורי במהלך תקופת אדו. הדאימיו מינה קבוצת יועצים, קָרוֹ (家老), שישבה באדו ותיווכה בין ההאן לממשלה. בצ'ושו התחלקו תוארי הקרו לשני סוגים: תואר קרו העובר בירושה במשפחה, וקרו לכל ימי חייו של היועץ, אך לא עובר בירושה.
המשפחות שקיבלו את התואר בירושה היו לרוב ענפים שונים של שבט מורי או צאצאים של המצביאים והיועצים הקרובים ביותר של מוטונארי מורי. הקרו מן הסוג השני היו סמוראים מדרג נמוך או בינוני שהוכיחו עצמם בתחום הכלכלי והפוליטי, ואת התואר קיבלו מידי הדאימיו.
פציולי

| --- | --- |

 נתונים כלליים
 מייסדים:  פאולו פציולי
 תקופת הפעילות:  1981–הווה (כ־43 שנים)
 מיקום המטה:  סאצ'ילה (אנ'), איטליה
 ענפי תעשייה:  בניית כלי נגינה
 מוצרים עיקריים:  פסנתרי כנף
 הכנסות:  8.5 מיליון יורו (2016)
 עובדים:  48 (2016)
  
 www.fazioli.com
 
פציולי פסנתרים (מאיטלקית: Fazioli Pianoforti) היא חברה לייצור פסנתרים שבסיסה בסאצ'ילה (אנ'), איטליה.
היסטוריה

הרעיון לייסוד החברה התחיל כניסיון של פאולו פציולי (יליד 1944), מהנדס מכונות ופסנתרן, לבנות פסנתר ברמה גבוהה באמצעות שילוב מומחים מתחומים שונים (במיוחד לאקוסטיקה ולשימוש טכנולוגי בעצים).
החברה נוסדה באופן רשמי ביוני 1981. בשנות ה-80 וה-90 חלה עלייה בפופולריות של הפסנתרים, כאשר פסנתרנים ידועים החלו לנגן ולהקליט על פסנתרי פציולי, ובנוסף הם נבחרו להיות פסנתרים בתחרויות נודעות, כמו בתחרות רובינשטיין.
רוב פסנתרי פציולי (מעל 95 אחוזים) מיועדים לייצוא, כאשר אלו הנשארים באיטליה לרוב נמצאים בבתי אופרה מפורסמים, כמו הלה סקאלה.
הפסנתרים נבנים אחד לאחד באופן ידני, כשהליך הייצור הוא איטי יחסית - בניית פסנתר אחד לוקחת כ-30 חודשים, ומיוצרים כ 150–170 פסנתרים בשנה בודדת.
שם המודל נגזר מאורך הפסנתר, כך שמודל F156 הוא הקטן ביותר (156 ס"מ), ואילו F308 הוא הגדול ביותר (וכנראה מהגדולים בעולם).
העץ אשר ממנו בנוי הפסנתר הוא מהמין אשוחית נורווגית, אשר נפוץ בעמק פיימה (אנ') בהרי הדולומיטים. סוג עץ זה נפוץ גם בבניית כלי קשת וכלי מיתר.